### *Likumprojekts*

**Grozījumi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā**

Izdarīt Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā (Latvijas Republikas Saeimas un Ministru Kabineta Ziņotājs, 2005, 14.nr.; 2007, 15.nr.; 2008, 5.nr.; 2009, 3., 6., 15., 21.nr.; Latvijas Vēstnesis, 2010, 38., 101.nr.; 2011, 80.nr.; 2013, 193.nr.; 2014, 17.nr.; 2015, 29.nr.) šādus grozījumus:

1. Aizstāt 4. panta piektajā daļā vārdus “regulē likums “Par zemes lietošanu un zemes ierīcību”” ar vārdiem “nosaka normatīvie akti zemes reformas un zemes pārvaldības jomā”.

2. Aizstāt 6.panta pirmajā daļā vārdus „Valsts akciju sabiedrība „Privatizācijas aģentūra” (turpmāk – Privatizācijas aģentūra)” ar vārdiem „valsts īpašumu privatizāciju veicošā institūcija”.

3. Aizstāt visā likumā vārdus „Privatizācijas aģentūra” (attiecīgajā locījumā) ar vārdiem „valsts īpašumu privatizāciju veicošā institūcija” (attiecīgajā locījumā).

4. Aizstāt 13.panta pirmajā daļā vārdus “desmit gadi” ar vārdiem “pieci gadi”.

5. Aizstāt 14.panta pirmajā daļā vārdus “Ministru kabinets pēc ekonomikas ministra priekšlikuma” ar vārdiem “Valsts īpašumu privatizāciju veicošā institūcija”.

6. Aizstāt 15. pantā vārdus “likumā “Par valsts un pašvaldību kapitāla daļām un kapitālsabiedrībām”” ar vārdiem “Publiskas personas kapitāla daļu un kapitālsabiedrību pārvaldības likumā”.

7. 20.pantā:

Papildināt ceturtās daļas 2.punktu ar otro teikumu šādā redakcijā: “Maksimālais termiņš norēķiniem par apbūvētu zemesgabalu ir pieci gadi no pirkuma līguma noslēgšanas dienas”.

Papildināt desmitās daļas 1.punktu aiz vārdiem “persona, kurai ir pirmpirkuma tiesības, pēc atsavināšanas paziņojuma saņemšanas” ar vārdiem “divu mēnešu laikā nav sniegusi atbildi vai”.

8. Izslēgt 23.panta sestās daļas 2.punktu.

9. izslēgt 23.1 panta 1.1 daļā vārdus un skaitļus “un šā likuma 23.panta sestās daļas 2.punktā minētās zemesgabala platības daļas iekļaušanas Lauku zemes izpirkšanas reģistrā”.

10. Aizstāt 32.panta devītajā daļā skaitli un vārdu “10 gadiem” ar skaitli un vārdu “pieciem gadiem”.

11. Papildināt pārejas noteikumus ar 54. un 55. punktu šādā redakcijā:

“54. Valsts vai pašvaldības īpašuma objekta, kā arī apbūvēta vai neapbūvēta zemesgabala pirkuma līgumā šā likuma 13.panta pirmajā daļā noteikto atlikto maksājumu (nomaksu) līdz pieciem gadiem piemēro nomaksas līgumiem, kuri noslēgti pēc grozījuma šā likuma 13.panta pirmajā daļā spēkā stāšanās.

55. Šā likuma 32.panta devītajā daļā noteikto norēķinu termiņu līdz pieciem gadiem piemēro zemes izpirkuma (pirkuma) līgumiem, kuri noslēgti pēc grozījuma šā likuma 32.panta devītajā daļā spēkā stāšanās.”

Iesniedzējs:

Ministru prezidenta biedrs,

ekonomikas ministrs A. Ašeradens

Vīza:

valsts sekretārs J. Stinka

Spaliņa 67013110

Dace.Spalina@em.gov.lv